cyanic-selkie/wikianc huggingface dataset:
కంత్రి (సినిమా)
బయటి లింకులు
వర్గం:2008 తెలుగు సినిమాలు వర్గం:కోట శ్రీనివాసరావు నటించిన సినిమాలు వర్గం:బ్రహ్మానందం నటించిన సినిమాలు
మెడికల్ వెంటిలేటర్
మెడికల్ వెంటిలేటర్ లేదా వెంటిలేటర్ అనగా శ్వాస, లేదా కావలసినంత శ్వాస తీసుకోలేకపోతున్న రోగికి శ్వాస నందించుటకు శ్వాసక్రియ గాలిని ఊపిరితిత్తుల లోనికి, బయటికి కదిలించేలా రూపొందించిన యాంత్రిక వెంటిలేటర్. మెడికల వెంటిలేటర్లను కొన్నిసార్లు వ్యావహారికంగా "రేస్పిరేటర్లు" అంటారు ఈ పదం 1950 లో సాధారణంగా ఉపయోగించే పరికరాల నుండి తీసుకోబడింది (ముఖ్యంగా "బర్డ్ రేస్పిరేటర్").
వెంటిలేటర్ అవసరం
పిల్లలు, పెద్దలు అనారోగ్యం సమస్య నుండి కోలుకునేటప్పుడు కొద్దిసేపు  వెంటిలేటర్ అవసరం కావచ్చు. అందులో కొన్నిశస్త్రచికిత్స సమయంలో,అనస్థీషియాలో ఉన్నప్పుడు, కొన్నిసార్లు ప్రజలకు శస్త్రచికిత్స తర్వాత గంటలు లేదా రోజులు కూడా ఊపిరి పీల్చుకోవడానికి వెంటిలేటర్ అవసరం.ఊపిరితిత్తుల వ్యాధి, శ్వాస తీసుకోవడం  కష్టం గా  ఉంటే వెంటిలేటర్  సహాయపడుతుంది. వెంటిలేటర్ ఈ ఆరోగ్య సమస్యలకు అవసరం ఉంటుంది,  అవి  అమియోట్రోఫిక్ లాటరల్ స్క్లెరోసిస్ (ALS), కోమా, స్పృహ కోల్పోవడం,మెదడు కు గాయం,దీర్ఘకాలిక అబ్స్ట్రక్టివ్ పల్మనరీ డిసీజ్ (COPD),న్యుమోనియా,పోలియో,ఊపిరితిత్తుల అభివృద్ధి (శిశువులలో),  ఇవి గాక మనిషి అవసరం ఉంటే వైద్యుల సూచన మేరకు వెంటిలెటర్ మనిషికి పెడతారు. వెంటిలేటర్ల తో  మహమ్మారి  COVID-19 తో బాధపడుతున్న  రోగులపై వెంటిలేటర్ల  సహాయముతో వైద్యులు  ప్రపంచములో ఎంతో మంది ప్రజలను ప్రాణాల నుంచి కాపాడగలిగారు
మూలాలు
వర్గం:వైద్య పరికరాలు
జాతీయ రహదారి 44 (భారతదేశం)
జాతీయ రహదారి 44 (ఆంగ్లం: National Highway 44) (పాత సంఖ్య: జాతీయ రహదారి 7) భారతదేశంలో ప్రధానమైన రహదారి. ఇది జమ్మూ కాశ్మీరులొని శ్రీనగర్ సరిహద్దు, తమిళనాడులొని కన్యాకుమారితొ కలుపుతుంది.
దారి
ఎన్.హెచ్.7 రహదారి ఉత్తర ప్రదేశ్, మధ్య ప్రదేశ్, మహారాష్ట్ర, ఆంధ్ర ప్రదేశ్, కర్ణాటక, తమిళనాడు రాష్ట్రాల ద్వారా ప్రయాణిస్తుంది. మార్గంలో వారణాసి, రేవా, జబల్ పూర్, నాగపూర్, హైదరాబాదు, బెంగుళూరు, కన్యాకుమారి పట్టణాలను కలుపుతుంది.
మూలాలు
వర్గం:జాతీయ రహదారులు
గూగుల్ ట్రాన్స్లేటర్ టూల్కిట్
గూగుల్ ట్రాన్స్లేటర్ టూల్కిట్ అనువాదానికి సహాయపడే వెబ్ ఆధారిత పరికరం. దీని ద్వారా వెబ్ పేజీలు పత్రాలు అనువాదం చేయవచ్చు. వాక్యభాగాలకు అనువాద కోశాన్ని, పదాలకు ప్రత్యేక కోశాన్ని జతచేయడం ద్వారా, కంప్యూటర్ అనువాదానికి సరిపోలినవి చూపుతూ సహాయపడుతుంది. పక్క బొమ్మలో చూపినట్లు కొన్ని పదాలను గుర్తించి వాటిని ప్రత్యేక గుర్తుల మధ్య పెట్టింది. వాటిని అనువాదం చేసినపుడు అవి అనువాద కోశంలో చేరి మరల ఆ పదాలు వచ్చినప్పుడు వాటి అనువాదాలు స్వయంచాలకంగా యివ్వబడతాయి. దీనిని మెరుగుపరచడానికి, గూగుల్ సంస్థ ఇంగ్లిషు వికిలోని వ్యాసాలను భారతీయ, యితర భాషలలోకి గుత్త పద్ధతి వాడుతున్నది.వికీ సందర్శకులలో 70 శాతం గూగుల్ అన్వేషణ ద్వారా వస్తున్నారు కాబట్టి, వికీని మెరుగుపరచితే, వాడుక పెరిగి పరోక్షంగా కంపెనీకి లాభముంటుందని గూగుల్ ఆలోచన. సెప్టెంబర్ 2019లో, ఉపయోగం తగ్గినందున  గూగుల్ ట్రాన్స్లేట్ సహా  మెరుగైన  ఇతర పరికరాలు లభ్యమవుతున్నందున ఈ ఉపకరణాన్ని  డిసెంబర్ 4 2019 తేది నుండి నిలిపివేస్తున్నట్లు  ప్రకటించింది.
వనరులు
వర్గం:కంప్యూటర్ సహాయ అనువాదం వర్గం:అంతర్జాల ఆధారిత వ్యవస్థలు
సురాపానం (సినిమా)
సురాపానం (ఆంగ్లం: Suraapanam, ట్యాగ్‌లైన్: కిక్ అండ్ ఫన్), 2022 జూన్ 10న విడుదలయిన తెలుగు సినిమా. అఖిల్ భవ్య క్రియేషన్స్ పతాకంపై మట్ట మధు యాదవ్ నిర్మాణ సారథ్యంలో సంపత్ కుమార్ దర్శకత్వం వహించి, నటించిన ఈ ఫాంటసీ థ్రిల్లర్, కామెడీ ఎంటర్టైనర్ సినిమాకు భీమ్స్ సెసిరోలియో సంగీతం అందించాడు. ప్రగ్యా నయన్ హీరోయిన్ గా నటించిన ఈ సినిమాలో అజయ్ ఘోష్, సూర్య, ఫిష్ వెంకట్, లక్ష్మణ్ మీసాల, చమ్మక్ చంద్ర తదితరులు ఇతర ముఖ్య పాత్రలలో నటించారు.
కథానేపథ్యం
గ్రామంలోని తన స్నేహితులతో కలిసి చిన్నచిన్న దొంగతనాలు చేసే హీరో, ఒకరోజు చేసిన ఒక పొరపాటు వల్ల జరిగిన పరిణామాలను ఎలా ఎదుర్కున్నాడు అనే కథాంశంలో రూపొందిన సినిమా.
పాటలు
భీమ్స్ సెసిరోలియో సంగీతం అందించిన ఈ చిత్రంలోని పాటలు ఆదిత్యా మ్యూజిక్ ద్వారా విడుదలయ్యాయి.
విడుదల, స్పందన
ఈ సినిమా 2022 జూన్ 10న తెలంగాణ, ఆంధ్రప్రదేశ్ రాష్ట్రాలలో 30 థియేటర్లలో విడుదలయింది. 'విభిన్నమైన కథనం, నటీనటుల ఫెర్ఫార్మెన్స్ లతో సినిమా ఆకట్టుకుంది' అని సాక్షి పోస్ట్, తెలుగు ఫిల్మీబీట్ లు పేర్కొన్నాయి.
బయటి లింకులు
వర్గం:2022 తెలుగు సినిమాలు వర్గం:తెలుగు హాస్యచిత్రాలు
బిక్కవోలు రైల్వే స్టేషను
బిక్కవోలు రైల్వే స్టేషను  ఆంధ్ర ప్రదేశ్ తూర్పు గోదావరి జిల్లా లోని బిక్కవోలు గ్రామంలో ఉన్న ఒక రైల్వే స్టేషను. ఇది విజయవాడ-చెన్నై రైలు మార్గములో ఉంది. ఇది భారతీయ రైల్వేలు లోని దక్షిణ మధ్య రైల్వే జోన్ లోని విజయవాడ రైల్వే డివిజను ద్వారా నిర్వహించబడుతుంది. ఈ స్టేషన్లో ప్రతిరోజు 11 రైళ్ళు నడుస్తాయి. ఇది దేశంలో 2092 వ రద్దీగా ఉండే స్టేషను.
చరిత్ర
1893, 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు), విజయవాడ, కటక్‌ల మధ్య ట్రాఫిక్ కొరకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) 1901 లో మద్రాస్ రైల్వే తీసుకుంది.
బయటి లింకులు
వర్గం:తూర్పు గోదావరి జిల్లా రైల్వే స్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
హార్మోనియం
హార్మోనియం ఒక సంగీత వాయిద్య పరికరం. దీనిని 1842 లో యూరోపుకు చెందిన అలెగ్జాండ్రి డిబైన్ అనే ఆయన రూపొందించాడు. దాదాపు ఇదే కాలంలో వేరే చోట్ల కూడా ఇలాంటి పరికరాల్నే కనుగొన్నారు.
ఉపయోగం
కోల్కతకు చెందిన ద్విజేంద్రనాథ్ ఠాగూర్ దీన్ని 1860 లో ఒక ప్రైవేటు ప్రదర్శనలో వాడినట్టు తెలుస్తోంది. అది కాలితో తొక్కి వాయించే హార్మోనియం అయిఉండవచ్చు. మొదట్లో అందరూ ఆసక్తిగా చూసినా తరువాత మెల్లగా వాడటం మొదలు పెట్టారు. తరువాత డ్వార్కిన్ అనే కంపెనీకి చెందిన ద్వారకనాథ్ ఘోష్ విదేశాల నుంచి దిగుమతి చేసుకున్న ఈ హార్మోనియాన్ని భారతీయ సంగీతానికి అవసరమైన కొన్ని మార్పులు చేసి చేతితో వాయించగలిగే హార్మోనియంగా తయారు చేశాడు. అప్పట్లో సంగీతం పలికించే వారంతా నేల మీదనో వేదిక మీదనో కూర్చుని వాయిద్య పరికరం ముందు పెట్టుకుని వాయించేవారు. బల్లలు, కుర్చీలు అంతగా ప్రాచుర్యంలో ఉండేవి కావు. ఇది తర్వాత క్రమంగా భారతీయ సంగీతంలో భాగమైంది. పాశ్చాత్య సంగీతం హార్మోనిక్స్ మీద ఆధారపడి ఉంటుంది కనుక వాయిద్యకారుడి రెండు చేతులు హార్మోనియం మీద ఉండాల్సిన అవసరం ఉండేదు. కాబట్టి వారు గాలి పంపుచేయడానికి కాళ్ళు ఉపయాగించారు. భారతీయ సంగీతం మెలోడీ ప్రధానంగా సాగుతుంది కాబట్టి. ఒకచేత్తో గాలిని పంపు చేస్తూ మరో చేత్తో మీటలు వాయించగలిగే వీలుండేది.
హార్మోనియాన్ని మొదట్లో భారతీయ సంగీతంలో ముఖ్యంగా పార్శీ, మరాఠీ సంగీత వేదికలమీద బాగా వాడేవారు. అయితే ఇరవయ్యో శతాబ్దపు మొదటి భాగంలో వచ్చిన జాతీయోద్యమం వల్ల దీన్ని ఓ విదేశీ వాయిద్యంగా భావించారు. సాంకేతికంగా కూడా హార్మోనియం భారతీయ సంగీతంలో అన్ని శృతులనూ పలికించలేకపోయేది. అంతే కాకుండా ఒక ప్రదర్శనలో మొదట్లో ఒకసారి శృతి చేసిన తర్వాత అది అయిపోయేంతవరూ దాన్ని మార్చడానికి వీలయ్యేది కాదు.
హార్మోనియం అనేక భారతీయ సంగీత సంప్రదాయాల్లో ఇప్పటికీ ఉపయోగిస్తున్నారు. ఉత్తర భారతదేశ శాస్త్రీయ సంగీత కచేరీల్లో ఎక్కువగా కనిపిస్తుంటుంది. ఖవ్వాలీ పాటల్లో కూడా ఇది ముఖ్యమైన వాయిద్యం. తెలుగు సాంప్రదాయమైన పౌరాణిక పద్య నాటకాలలో, భజన పాటల్లో హార్మోనియం విరివిగా ఉపయోగిస్తారు.
మూలాలు
వర్గం:సంగీత వాయిద్యాలు
బొల్లిముంత శివరామకృష్ణ
బొల్లిముంత శివరామకృష్ణ (నవంబరు 27, 1920 - జూన్ 7, 2005) అభ్యుదయ రచయిత, ప్రజా కళాకారుడు, హేతువాది. అప్పటి మద్రాసు ప్రభుత్వం ఆంధ్రులపై చూపుతోన్న వివక్షని తరిమెల నాగిరెడ్డి చేత పలికించిన రచయిత.. తెలుగు సాహితీ లోకంలో ఆయన నిశ్శబ్ద విప్లవం, మార్క్సిస్టు గాంధీ అని కూడా అంటారు. మనుషులు మారాలి ఆమె ఎవరు సినిమాల సంభాషణకర్త ఆయనే.
జీవిత విశేషాలు
గుంటూరు జిల్లా చదలవాడలో అక్కయ్య, మంగమ్మ దంపతులకు జన్మించిన శివరామకృష్ణ గుంటూరులోనే హయర్‌ గ్రేడ్ ట్రెయినింగ్ పూర్తిచేశారు. ఆయన తండ్రి చదలవాడలో పాఠశాల నెలకొల్పడంతో ఉపాధ్యాయుడిగా అందులోనే చేరారు. కవిరాజు త్రిపురనేని రామస్వామి చౌదరి, త్రిపురనేని గోపీచంద్ లతో పరిచయం కలిగింది. బాల్యంలో ఈయనపై జస్టిస్‌ పార్టీ ప్రభావం, త్రిపురనేని రామస్వామి చౌదరి ప్రభావం ఎక్కువగా ఉండేవి. అందుకు కారణం వారి తండ్రి గారికి రామస్వామి చౌదరి నడిపే బ్రాహ్మణ వ్యతిరేకోద్యమం తోనూ, జస్టిస్‌ పార్టీతోనూ సన్నిహిత సంబంధాలుండేవి. ఆ సంబంధాల ప్రభావం కొడుకు శివరామకృష్ణపై బాగా పడ్డాయి. ఈలోగా గోపీచంద్‌ కథలు రాసి పత్రికల్లో అచ్చేస్తూ ఉండేవారు. మంచి పేరు వస్తూ ఉండేది. అది చూసి శివరామకృష్ణ కూడా వచనంలోకి మారారు. తనూ కథలు రాసి పత్రికలకు పంపాలని నిశ్చయించుకున్నారు. ఫలితంగా 1936లో మద్రాసు నుండి వెలువడే ‘చిత్రాంగి’ పత్రికలో తన తొలి కథ ‘ఏటొడ్డు’ ప్రచురించారు. అప్పుడాయన వయసు పదహారు సంవత్సరాలు.
రచయితగా
1945లో తన ఉపాధ్యాయ వృత్తిని వదలి వ్యవసాయ కార్మిక సంఘంలో చేరి చల్లపల్లి రాజాకి వ్యతిరేకంగా సాగిన భూపోరాటంలో పాల్గొన్నారు. ఆ పోరాట అనుభవాలతోనే తొలి రాజకీయ నవల మృత్యుంజయులు రాశారు. నగారా అనే పత్రిక నడిపారు. కొడవటిగంటి కుటుంబరావు రాసిన 'పిల్లి' అనే కథపై కొడవటిగంటి తిరోగమన యాత్ర'' అంటూ విమర్శ రాశారు. బెంగాల్ కరవుపై బుర్రకథ రాశారు. 'రైతుబిడ్డ' హరికథ రాశారు. సూక్ష్మంలో మోక్షం, అంతరాత్మ అంత్యక్రియలు, శివరామకృష్ణ కథలు బొల్లిముంతవే. ''ఏ ఎండకాగొడుగు, పత్రికా న్యాయం, తెలంగాణా స్వతంత్రఘోష, క్విట్ కాశ్మీర్, ధర్మసంస్థాపనార్థాయ... ఇలా ఎన్నో నాటికలు రాశారు. రాజకీయ గయోపాఖ్యానం, రాజకీయ కురుక్షేత్రం వంటి పద్యనాటకాలు రాశారు. దొంగ దొరికింది, భలేమంచి చౌకబేరం... వంటి రేడియో నాటికలు రాశారు. నేటి భారతం పేరుతో మూకీ నాటిక రాశారు. ప్రజానాట్యమండలి పునరుద్ధరణ సమయంలో బొల్లిముంత శ్రీకాంత్‌తో కలసి అందరూ బతకాలి నాటకం రాశారు. దీన్ని రక్తకన్నీరు నాగభూషణం వందకు పైగా ప్రదర్శనలిచ్చారు.
1955 మధ్యంతరం ఎన్నికల్లో రెండు పర్యాయాలు బొల్లిముంతపై హత్యాప్రయత్నం జరిగింది. 1960లో మనసుకవి ఆత్రేయ దగ్గర చేరారు. వాగ్దానం, కలసివుంటే కలదుసుఖం, కలిమిలేములు వంటి అనేక చిత్రాలకు ఆరుద్రకు సహరచయితగా సహకరించారు. బి.ఎస్. నారాయణ దర్శకత్వం వహించిన సినిమాల్లో అధిక భాగం ఆయన రాసినవే. 1968లో విశాలాంధ్ర ప్రారంభించిన ప్రతిభ వారపత్రికకి సంపాదకుడయ్యారు. దర్శకుడు వి.మధుసూదనరావు చిత్రాలకు ఎన్నిటికో సంభాషణలు రాశారు. ఆయన రాసిన దాదాపు యాభై సినిమాల్లో మనుషులు మారాలి, ప్రజా నాయకుడు వంటి సీరియస్ సినిమాలేకాక శారద, కళ్యాణమంటపం, మూగకు మాటొస్తే, విచిత్రబంధం వంటి సెంటిమెంట్ ప్రధానమైన చిత్రాలు కూడా ఉన్నాయి. నాటకాల్లో హార్మోనియం వాయించారు. స్త్రీ పాత్రలు ధరించారు.
ఉద్యమాలలో
1938-39 సంవత్సరంలో గుంటూరులో హయ్యర్‌ గ్రేడ్‌ టీచర్‌ ట్రైనింగ్‌కు వెళ్ళినప్పుడు అక్కడ విద్యార్థిఉద్యమంతో ప్రత్యక్ష సంబంధం ఏర్పడింది. ఆ రోజుల్లోనే ఆయన ‘దేశం ఏమయ్యేట్టు?’, ‘వ్యక్తి స్వాతంత్య్రం’ వంటి కథలు రాసి ప్రచురించారు. కమ్యూనిస్టు కార్యకర్తగా ఆయన తన అనుభవంలోకి వచ్చిన విషయాల్ని కథలుగా మలచడం తప్ప, పనికట్టుకుని కథలు రాయాలని రాయలేదు. వ్యవసాయ కూలీలు, ఇతర నిరుపేదలపై దృష్టి సారించి, కమ్యూనిస్టు భావజాలాన్ని ప్రతిబింబిస్తూ రాశేవారు. ఆ రోజుల్లో చదలవాడ పిచ్చయ్య చౌదరి అభ్యుదయ రచయితల సంఘం (అరసం) నాయకుడు. ఆయన ఇటు త్రిపురనేని రామస్వామి చౌదరి, అటు కృష్ణ శాస్ర్తి లాంటి వారందరినీ కలుపుకుని అభ్యుదయ సాహిత్యోద్యమాన్ని ముందుకు తీసుకు వెడుతూ ఉండేవారు. 1943 లో తెనాలిలో అరసం తొలి మహాసభ జరపడంలో చదలవాడ పిచ్చయ్య చౌదరి కృషి ఎంతో ఉంది. ఆ సభకు అధ్యక్షులు తాపీ ధర్మారావు. బొల్లిముంత శివరామకృష్ణ అప్పటికి ఇరవై మూడేళ్ళ యువకుడు. ఆ మహాసభకు కార్యకర్తగా పనిచేశారు. అప్పటిదాకా అరసంతో సంబంధాలు లేకపోవడం వల్ల, అరసం నిర్వహణలో వెలువడే ‘తెలుగు తల్లి’ పత్రికలో బొల్లిముంత కథలు అచ్చు కాలేదు.
మృత్యుంజయులు
బొల్లిముంత 1945లో టీచర్‌ ఉద్యోగానికి రాజీనామా చేసి, పూర్తి సమయం పార్టీకి అంకితం చేశారు. పార్టీ పనులమీద తిరుగుతూ మునగాల పరగణాలోని జగ్గయ్య పేటకు వెళ్ళి రావడం జరుగుతూ ఉండేది. అక్కడే తెలంగాణ పోరాటం గూర్చి వినడం, అందిన రిపోర్టులు చదువుకోవడం, విషయాలు తెలుసుకోవడం జరుగుతూ ఉండేది. వాటితో ఉత్తేజితుడైన యువకుడు బొల్లిముంత ఇరవై ఏడేళ్ళ వయసులో ‘మృత్యుంజయులు’ నవల రాశారు. కమ్యూనిస్టు పార్టీ నాయకత్వాన 1946-51 మధ్య అర్ధ దశాబ్ద కాలం పాటు తెలంగాణ రైతులు సాయుధులై దోపిడీ వర్గాల మీద తిరుగుబాటు చేశారు. ఈ తిరుగుబాటులో కవులు, రచయితలు, కళాకారులు ఎంతోమంది భాగస్వాములయ్యారు. యాదగిరి, సుద్దాల హనుమంతు, తిరునగరి రామాంజనేయులు, నాజర్‌, సుంకర, వాసిరెడ్డి, కాళోజి, దాశరథి, కుందుర్తి, సోమసుందర్‌, గంగినేని వంటి కవులు తమ అక్షరాయుధాలతో ముందు నిలిచారు.
తెలంగాణ పోరాటం ప్రారంభమైన ఒక సంవత్సరానికి బొల్లిముంత ‘మృత్యుంజయులు’ నవల 1947 అక్టోబరు 25న విడుదల చేశారు. ఒక రకంగా కవుల కంటే కూడా తన నవలాయుధంతో ఆయన ముందు నిలిచారు. ఆ తర్వాత గంగినేని ‘ఎర్రజెండాలు’, వట్టికోట ‘ప్రజల మనిషి’, ‘గంగు’, మహీధర రామ్మోహనరావు ‘ఓనమాలు’, మృత్యు నీడల్లో’, తిరునగరి ‘సంగం’ వంటి నవలలు వెలువడ్డాయి. పోరాట విరమణకు ముందు, బొల్లిముంత నవల తర్వాత వెలువడింది లక్ష్మీకాంత మోహన్‌ ‘సింహ గర్జన’. దేశంలోని ఇతర ప్రాంతాల్లో రైతులు పంటలు పండించుకున్నందుకు శిస్తులు కడతారు. కానీ నాటి తెలంగాణలో శిస్తులు కట్టడానికి మాత్రమే పంటలు పడించాల్సి వచ్చేది. అంతటి దుర్భర స్థితిని సహజంగా చిత్రించింది మృత్యుంజయులు నవల. చచ్చేవాడికి రెండు చావులు ఉండవని దిన దిన గండంగా ప్రతిరోజూ చస్తూ బతకడం కన్నా భావి తరాల ఉజ్వల భవిష్యత్తు కోసం పోరాటంలో చావడమే మేలని జెండా పట్టి పోరాటంలో నేలకొరిగిన వీరులే ఈ మృత్యుంజయులు. నవలలోని ముఖ్య పాత్రలన్నీ పోరాటంలో మరణిస్తాయి.అంటే వీరమరణం పొందుతాయి. నవలా రచయిత దృష్టిలో వారంతా చావును జయించినవారు, మృత్యుంజయులు అని అర్ధం. తెలంగాణ పోరాట కాలంలో వెలువడిన తొలి నవలగా, ఒక చారిత్రక అవసరాన్ని గుర్తించి, ప్రజా పోరాటాన్ని నమోదు చేసిన నవలగా తెలుగు సాహిత్యంలో మృత్యుంజయులు నవలకు సుస్థిర స్థానం ఉంటుంది. నాటి కమ్యూనిస్టు నాయకులు చంద్రం ఈ నవలను బొల్లిముంతతో ఆరు సార్లు తిరగరాయించారట! రావి నారాయణ రెడ్డి ఈ నవలకు ముందు మాట రాశారు.
సినీ రచయితగా
1960లో ఆత్రేయ ప్రోత్సాహంతో బొల్లిముంత శివరామకృష్ణ ఆయనకు సహాయకుడుగా మద్రాసు వెళ్ళారు. ఆత్రేయ స్వయంగా నిర్మించి దర్శకత్వం వహించిన ‘వాగ్దానం’కు బొల్లిముంత తొలిసారి స్వయంగా మాటలు రాశారు. ‘తిరుపతమ్మ కథ’కు సంభాషణలు రాసేసరికి ఆ కళలో మరింత పట్టు సాధించారు. ఆ రకంగా ‘మనుషులు మారాలి’ చిత్రం సంభాషణలో పెద్ద హిట్టయ్యింది. దాంతో బొల్లిముంత మద్రాసులో స్థిరపడాల్సి వచ్చింది. సుమారు నలభై ఐదు సినిమాలకు సంభాషణలు రాశారు. మధ్యలో కొన్ని పాటలు కూడా రాశారు. ‘కాలం మారింది’కి రాష్ట్ర ప్రభుత్వ అవార్డు, ‘నిమజ్జనం’కు జాతీయ అవార్డు లభించాయి.
మూలాలు
వర్గం:1920 జననాలు వర్గం:2005 మరణాలు వర్గం:తెలుగు రచయితలు వర్గం:తెలుగు నాటక రచయితలు వర్గం:గుంటూరు జిల్లా సినిమా రచయితలు వర్గం:గుంటూరు జిల్లా హేతువాదులు వర్గం:అభ్యుదయ రచయితలు వర్గం:చేసిన పని వలన పేరు మారిన ఆంధ్రప్రదేశ్ వ్యక్తులు వర్గం:గుంటూరు జిల్లా ప్రజానాట్యమండలి కళాకారులు వర్గం:రంగస్థలంపై స్త్రీ పాత్ర ధరించిన పురుషులు వర్గం:కొండేపూడి సాహితీ సత్కార గ్రహీతలు
ఓబులవారిపల్లె మండలం
ఓబులవారిపల్లె మండలం, ఆంధ్రప్రదేశ్ రాష్ట్రంలోని అన్నమయ్య జిల్లాకు చెందిన ఒక మండలం.ఈ మండలంలో 14 రెవెన్యూ గ్రామాలు ఉన్నవి.అందులో ఒకటి నిర్జన గ్రామం.
రెవెన్యూ గ్రామాలు
గమనిక:నిర్జన గ్రామం ఒకటి పరిగణనలోకి తీసుకోలేదు
ఆన్సన్ పాల్
ఆన్సన్ పాల్ భారతదేశానికి చెందిన సినిమా నటుడు. ఆయన 2016లో మలయాళం సినిమా ద్వారా సినీరంగంలోకి అడుగుపెట్టి మలయాళంతో పాటు తమిళ సినిమాల్లో నటించాడు.
అవార్డులు
2018: సంతోషం ఫిల్మ్ అవార్డ్స్ -ఉత్తమ సహాయ నటుడు - సోలో
బయటి లింకులు
వర్గం:తమిళ సినిమా నటులు వర్గం:మలయాళ సినిమా నటులు
షాహీ ఈద్గా మసీదు
షాహీ ఈద్గా మసీదు (ఆంగ్లం: Shahi Mosque Eidgah) ఇది ఉత్తరప్రదేశ్ లోని మథుర లో ఉంది. శ్రీకృష్ణ జన్మస్థాన్ ఆలయ సముదాయం (Krishna Janmasthan Temple Complex) అనేది మధురలోని హిందూ దేవాలయాల సమూహం. ఈ దేవాలయాలు హిందూ దేవత శ్రీకృష్ణుడు జన్మించినట్లు విశ్వసించబడే ప్రదేశంలో నిర్మించబడ్డాయి. ఇక్కడే ఔరంగజేబు నిర్మించిన షాహీ ఈద్గా మసీదు ఉoది.
వివాదం
షాహీ ఈద్గా మసీదు ఉన్న ప్రాంతం శ్రీకృష్ణుడి జన్మస్థలమని, మసీదు నిర్మాణానికి ముందు ఈ స్థలంలో దేవాలయం ఉండేదని స్థానిక కోర్టులో పిటిషన్ దాఖలైంది. ఈ పిటిషన్ ను విచారణకు స్వీకరించిన కోర్టు 2022 జులై 1న విచారణ జరుపుతామని తెలియచేసింది. మరోవైపు ఈ మసీదును తొలగించాలని కోరుతూ గతంలోనే పది పిటిషన్లు మథుర కోర్టులో దాఖలయ్యాయి. 2022 మార్చిలో యూపీకి జరిగిన శాసనసభ ఎన్నికల్లో అధికార బీజేపీ ఇచ్చిన వాగ్దానాల్లో మథుర ఆలయం అంశం కూడా ఉంది.
మూలాలు
వర్గం: ఉత్తర ప్రదేశ్‌లోని మసీదులు వర్గం: మథురలోని పర్యాటక ప్రాంతాలు
మురసోలి మారన్
మురసోలి మారన్ తమిళనాడుకు చెందిన రాజకీయ నాయకుడు, కేంద్ర మాజీ మంత్రి. ఆయన ద్రవిడ మున్నేట్ర కజగం (డీఎంకే) పార్టీ సీనియర్ నాయకుడు. ఆ పార్టీ వ్యవస్థాపక నేత, ఎం.కరుణానిధి కి మేనల్లుడు. అయన 2003 నవంబరు 23లో ఆనారోగ్యంతో బాధపడుతూ చెన్నైలో మరణించాడు.
వ్యక్తిగతం
మురసోలి మారన్‌ 1934 ఆగస్టు 17లో షణ్ముగసుందరం, షణ్ముగసుందరి దంపతులకు తమిళనాడు రాష్ట్రం, తిరుక్కువలై గ్రామంలో జన్మించాడు. తల్లి షణ్ముగ సుందరి, డిఎంకె నాయకుడు కరుణానిధికి సోదరి. మారన్‌కు తల్లిదండ్రులు పెట్టిన పేరు త్యాగరాజ సుందరం. తరువాతి కాలంలో ఈ సంస్కృత పేరును మార్చుకుని అచ్చతమిళ పేరు మారన్ అని అతడే పెట్టుకున్నాడు.
స్వగ్రామంలోనే ప్రాథమిక విద్యను పూర్తి చేసి, ఉన్నత చదువులకోసం మద్రాసు వెళ్ళాడు. చెన్నైలోని పచ్చయప్ప కళాశాల లో ఎంఏ (ఆర్ట్స్) పూర్తి చేశాడు.
పాత్రికేయుడుగా
ఆయన రాజకీయాల్లోకి రాకముందు కొన్నాళ్లు జర్నలిస్టుగా పనిచేశాడు. కరుణానిధి స్థాపించిన "మురసోలి" పత్రికకు సంపాదకుడుగా పనిచేసాడు. అప్పుడే తన పేరుకు ముందు మురసోలి అని తగిలించుకున్నాడు.
రాజకీయాలు
రాజకీయాలో డిఎంకె పార్టీ తరపున మారన్ కీలకమైన బాధ్యతలు నిర్వహించాడు. ఢిల్లీలో మారన్ ఆ పార్టీకి ప్రతినిధిగా ఉంటూ, పార్టీకు రాజకీయ పొత్తులు కుదర్చడంలో కీలకమైన పాత్ర నిర్వహించాడు. 1967 ఉండి అనేక పర్యాయాలు లోక్‌సభకు ఎన్నికయ్యాడు.
మూలాలు
వర్గం:భారత రాజ్యాంగ పదవులు నిర్వహించినవారు వర్గం:భారతీయులు వర్గం:తమిళనాడు నుండి ఎన్నికైన లోక్‌సభ సభ్యులు వర్గం:తమిళనాడు రాజకీయ నాయకులు వర్గం:తమిళనాడు
మాలతీదేవి చౌదరి
మాలతీదేవి చౌదరి (సేన్) (1904 జూలై 26 – 1998 మార్చి 15) భారతీయ పౌర హక్కుల, స్వాతంత్ర్యోద్యమ కార్యకర్త, గాంధేయవాది. ఆమె 1904లో ఉన్నత మధ్యతరగతి బ్రహ్మో కుటుంబంలో జన్మించింది. ఆమె తండ్రి కుముద్ నాథ్ సేన్, న్యాయవాది. రెండున్నర సంవత్సరాల వయస్సులోనే ఆమె తండ్రిని కోల్పోయింది. ఆమెను తల్లి స్నేహలతా సేన్ పెంచింది.
ప్రారంభ జీవితం, విద్య
మాలతీ దేవి కుటుంబం వాస్తవానికి ఢాకాలోని, కమరఖండ (బిక్రంపూర్‌) కు చెందింది. (ప్రస్తుతం అది బంగ్లాదేశ్‌ లో ఉంది). కానీ ఆమె కుటుంబ సభ్యులు బీహార్‌లోని సిముల్తాలాలో స్థిరపడ్డారు.ఆమె తల్లి తాత బెహారీ లాల్ గుప్తా, ఐసిఎస్, బరోడా దివాన్ అయ్యాడు. ఆమె తల్లి తరపున కుటుంబంలో మొదటి బంధువులు రణజిత్ గుప్తా, పశ్చిమ బెంగాల్ మాజీ ప్రధాన కార్యదర్శి ఐసిఎస్, ప్రముఖ లోకసభ సభ్యుడు, భారతదేశ మాజీహోంమంత్రి ఇంద్రజిత్ గుప్తా, అన్నయ్య పికె సేన్ గుప్తా, మాజీ ఆదాయపు పన్ను శాఖ ఉన్నతాధికారి, భారతీయ ప్రభుత్వ ఆదాయ శాఖలో పనిచేసాడు.మరొక సోదరుడు కెపి సేన్ మాజీ పోస్ట్‌మాస్టర్ జనరల్. తల్లిదండ్రులకు మాలతీదేవీ చిన్నబిడ్డ కావడం వలన, ఆమె తనసోదరులుకు ప్రియమైంది.ఆమె తల్లి స్నేహలత స్వతాగా రచయిత్రి, ఆమె జుగలాంజలి పుస్తకంనుండి ఠాగూర్ కొన్నిరచనలను అనువదించాడు.
మాలతీ చౌదరి, రవీంద్రనాథ్ ఠాగూర్ విశ్వభారతిలో చేరిన తర్వాత పూర్తిగా భిన్నమైన జీవనశైలిని అలవర్చుకుంది. 'శాంతినికేతన్ జ్ఞాపకాలు' అనే వ్యాసంలో, ఆమె తల్లి ఇలా వ్రాసింది: "మాలతి విద్యార్థిగా విశ్వభారతిలోని ఆమె చాలా సంతోషంగా గడిపింది.దాని ద్వారా ఆమె చాలా ప్రయోజనం పొందింది. గురుదేవ్ వ్యక్తిగత ప్రభావం, అతని బోధనలు, దేశభక్తి, ఆదర్శవాదం, మాలతిని ఆమె జీవితమంతా ప్రభావితం,.మార్గనిర్దేశం చేశాయి. "
ఆమె ఠాగూర్, మహాత్మా గాంధీ ఇద్దరినీ బాగా ప్రభావితం చేసింది. Here commitment to the teachings of Tagore was evident in her acceptance speech on receiving the Tagore Literacy Award given by the Indian Adult Education Association in 1995. She said: "I feel doubly honoured to receive the Award, which is named after Kabiguru Rabindranath Tagore, to commemorate his memorable achievements in bringing a synthesis among culture, music and aesthetics in evolving and practising his unique philosophy and principles of education. Like Rousseau, Gurudev did not want purposefulness, belonging to the adult mind, to be forced upon the children in school. He believed that once purposefulness was introduced, it brought torture to the child, as it went against the purpose of nature. According to Tagore, nature was the greatest of all teachers for the child. He had tremendous faith in the educational value of natural objects. Natural events like the beautiful sunrise and sunset, blossoming of flowers and singing of birds are the learning resources for children possessing the natural gift of learning things very easily. He had a great faith in the children’s natural way of learning. He did not insist on forced mental feeding as a result of which lessons become a form of torture. Gurudev considered artificial feeding of the mind to be of man’s most cruel and wasteful mistakes. According to him, the greatest possible gift for children was their own freedom to grow. Tagore also wanted the children to have another kind of freedom – the freedom of sympathy with all humanity, a freedom from all national and racial prejudices. Thus, his philosophy of education is based on the ideal of the spiritual unity of all races." She had also said, " Rabindranath was always following the ideal to realize, in and through education, the essential unity of man. The way in which he achieved that unity gave him a deep insight into the object of education and its problems." ఆమె జీవితంలో మార్గదర్శక సూత్రాలుగా ఉన్న విద్య, అభివృద్ధి, కళ, సంస్కృతి కొన్ని అరుదైన విలువలు, సూత్రాలను ఆమె నేర్చుకుంది. వాటి ద్వారా మరింత జ్ఞానాన్ని సంపాదించింది. ఆ తర్వాత అవి ఆమెపై బాగా మాయాజాలం చేసి, ఆమెను స్వాతంత్ర్యపోరాటం లో భాగస్వామ్యం కావటానికి దోహదంచేసాయి.
ఆమె కేవలం పదహారేళ్ల వయస్సులో ఉన్నప్పుడు, 1921లో శాంతినికేతన్‌కు వచ్చింది. అక్కడ ఆమె ఆరు సంవత్సరాల పైగా నివసించింది. ఆ రోజుల్లో శాంతినికేతన్ చిన్నగా, అందంగా ఉండేది. నోటున్ బారి (కొత్త ఇల్లు) అనే హాస్టల్‌లో ఆమెతోపాటు సహచర విద్యార్థినులుగా మంజుశ్రీ, సురేఖ (తరువాత ఆమె కోడలు అయ్యింది), ఎవా, సత్యబతి, లతిక, సరజు, తపసి, అమిత (అమర్త్యసేన్ తల్లి) మొత్తం తొమ్మిది మంది బాలికలు నివసించేవారు. ఆమె వారితో చెట్ల కింద బహిరంగ తరగతులకు హాజరై, ఎంబ్రాయిడరీ, హస్తకళలు, సంగీతం, నృత్యం, పెయింటింగ్, తోటపని నేర్చుకుంది. గురుదేవ్ ఆమెను ఆప్యాయంగా `మిను` అని పిలిచేవాడు. లియోనార్డ్ నైట్ ఎల్మ్‌హైర్స్ట్ అనే ఆంగ్లేయుడు శ్రీనికేతన్ లోని సురుల్‌లో వ్యవసాయ సంస్థకు బాధ్యత వహిస్తూ, తోటపని నేర్చుకోవడానికి వారిని ప్రోత్సహించేవాడు. పియర్సన్ అనే మరొక ఆంగ్లేయుడు కూడా వారికి బోధించాడు. మాలతి గిరిజనుల కోసం పనిచేయడానికి పియర్సన్ స్ఫూర్తి అమెపై ఉంది. గురుదేవ్ తన ‘బాలక’ పుస్తకంలోని పద్యాలను చదివినప్పుడు బాలకపై తరగతులు తీసుకునేవాడు. వారికి పద్యాల ప్రాముఖ్యతను వివరించేవాడు. గురుదేవ్ ఆహ్వానంమేరకు భారతదేశానికి వచ్చిన మిస్ స్టెల్లా క్రామిష్, వారికి భారతీయ కళ, నృత్య సూత్రాలను బోధించాడు.మాలతి, ఆమె స్నేహితులు శాంతినికేతన్‌లో చాలా సంతోషంగా గడిపారు. అక్కడ ఒక యువ విద్యార్థిగా, ఆమె తన మించిపోయిన వ్యక్తిత్వానికి చాలా ప్రసిద్ధి చెందింది. గురుదేవ్ నాట్య నాటకాలు, సంగీత బోధన తరగతులలో చురుకుగా పాల్గొనడంతోపాటు, సమాజంలో అమాయక అల్లర్ల అడ్డుకట్టకు మూలంగా పనిచేసింది.
ఆ సమయంలో, ఒరిస్సా లోని ప్రసిద్ధ కుటుంబానికి చెందిన నబకృష్ణ చౌదరి అనే యువకుడు శాంతినికేతన్‌కు విద్యార్థిగా వచ్చాడు. అతను ఆ సందర్భంలో మహాత్ముని సబర్మతి ఆశ్రమం నుండి వచ్చాడు. అతనికి సహచర విద్యార్థులుగా జి. రామచంద్రన్, బి. గోపాల రెడ్డి, సయ్యద్ ముజ్తాబా అలీ ఉన్నారు. శాంతినికేతన్‌లో చదువుకోవడానికి సబర్మతి ఆశ్రమం నుండి వచ్చిన నబక్రుష్ణ చౌదరితో మాలతి చౌదరి సన్నిహిత సంబంధాన్ని ఏర్పరచుకుంది. ఆమె 1927 లో నబక్రుష్ణ చౌధురిని వివాహం చేసుకుంది. వివాహం తదుపరి 1927లో శాంతినికేతన్ ను విడిచి వెళ్లారు. ఆ తర్వాత నబక్రుష్ణ చౌదరి ఒరిస్సా ముఖ్యమంత్రి అయ్యాడు. ఇది ఆమె జీవితంలో ఒక మలుపు అని నిరూపించబడింది.
సామాజిక కార్యక్రమాలు, రాజకీయాలు
thumb|గాంధీజీ ఆమెను "టోఫనీ" అనిపిలిచేవారు కుడి|thumb| ఆమె ఠాగూర్‌కు ఇష్టమైన "మిను" (మాలతీదేవి) ఆమెకు వివాహమైన తరువాత, ఒరిస్సా, ఇల్లు ఆమె కార్యకలాపాల ప్రాంతం అయింది. చౌదరీలు ఇప్పుడు ఒరిస్సాలోని జగత్‌సింగ్‌పూర్ జిల్లాలోని అనాఖియా అనే చిన్న గ్రామంలో స్థిరపడ్డారు. అక్కడ ఆమె భర్త మెరుగైన చెరకు సాగును ప్రారంభించాడు. వ్యవసాయం కాకుండా, చుట్టుపక్కల గ్రామాల ప్రజలతో సంబంధాన్ని ఏర్పరచుకోవడం వారి ప్రధాన ఉద్దేశంగా భావించారు. గ్రామీణ పునర్నిర్మాణం పథకం కార్యకలాపాల కేంద్రంలో వారి అభివృద్ధి, సాధికారతపై ఆధారపడి ఉండేలాగున ప్రజలును భాగస్వాములుగా చేసింది. ఇది విద్యా ఫలితం. వారు పొరుగు గ్రామాల్లో వయోజన విద్యా పనిని ప్రారంభించారు. వెంటనే ఉప్పు సత్యాగ్రహం వచ్చింది. వారు ఆ ఉద్యమంలోకి దూకారు. కార్యకర్తలుగా వారు సత్యాగ్రహా నికి అనుకూలమైన వాతావరణాన్ని సృష్టించడంలో విద్య కమ్యూనికేషన్ సూత్రాలను ఉపయోగించారు. ఖైదీలుగా కూడా, వారు తోటి ఖైదీలకు బోధించారు, బృంద గానం నిర్వహించారు. గాంధీజీ బోధనలను వ్యాప్తి చేసింది.
1933 ఫిబ్రవరిలో చౌధురీలు ఉత్కల్ కాంగ్రెస్ సమాజ్‌వాదీ కార్మిక సంఘాన్ని నిర్వహించారు. తరువాత ఇది అఖిల భారత కాంగ్రెస్ సోషలిస్ట్ పార్టీ ఒరిస్సా రాష్ట్ర ప్రాంతీయ సంస్థగా మారింది.అణగారినవారిలో ధైర్యం, పరిపూర్ణ చైతన్యం, హక్కుల కోసం పోరాడాలనే బలమైనఉత్సాహం కల్పించటం ఆమె పాత్ర ప్రధాన లక్షణాలు. ఆమె ముక్కుసూటిగా, స్పష్టంగా మాట్లాడేది. ఏసందర్భంలోనూ ఆమె మాట్లాడటానికి ఎప్పుడూ భయపడేది కాదు. 1934లో గాంధీజీ ఒరిస్సాలో జరిపిన "పాదయాత్ర"లో ఆమె పాల్గొంది. గాంధీజీ ఒక పగటిపూట నడక తర్వాత తన ప్రయాణంలో ఉన్న హరిజన గ్రామాన్ని సందర్శించడానికి చాలా అలసిపోయాడు. చాలాసేపు ఎదురుచూసిన గ్రామస్థులు నిరాశ చెందారు.కాని చిన్నపాటి లోపం కోసం గాంధీజీని క్షమించడానికి సిద్ధంగా ఉన్నారు.మాలతి చౌదరి గాంధీజీని విడిచిపెట్టలేదు. "బాపు, మీరు సరైన పని చేయలేదు" అని సూటిగా చెప్పింది. గాంధీజీ దానికి క్షమాపణలు చెప్పి, తన నిరాయుధుడైన చిరునవ్వుతో ఆమెను చల్లబరిచాడు.
సరళా దేవి, రమాదేవి చౌదరి, ఇతర మహిళా స్వాతంత్ర్య కార్యకర్తలతో ఆమె అనేక సార్లు (1921, 1936,1942లలో) నిర్భందించబడి, జైలుకు వెళ్లింది. స్వాతంత్ర్యానికి ముందు, ఆమె 1946లో ఒరిస్సాలోని అంగుల్ వద్ద బాజీరౌత్ ఛత్రవాస్, 1948లో ఉత్కల్ నవజీవన్ మండలాన్ని స్థాపించింది.
పేదలను దోపిడీ చేసే జమీందార్లు, వడ్డీవ్యాపారులకు వ్యతిరేకంగా స్వాతంత్ర్యపోరాటంలో భాగంగా ఆమె 'కృసక ఆందోళన' (రైతుల ఉద్యమం) నిర్వహించింది. ఒరిస్సాలోని అనేక గ్రామాలగుండా నడుస్తున్నప్పుడు ప్రజలలో చెప్పలేని బాధలను ఆమె కనుగొంది.కొన్ని స్వతాగా అనుభవించింది. మహిళలు అనేక మూఢ విశ్వాసాలకు బాధితులు అని ఆమె గ్రహించింది, వారు మాత్రమే తమసాధికారత కోసం మూఢనమ్మకాలకు వ్యతిరేకంగా పోరాడవలసి ఉందని గుర్తించింది. భారత రాజ్యాంగ పరిషత్ సభ్యురాలిగా, ఆమె ఇతర సభ్యుల అభిప్రాయాలకు అనుగుణంగా లేనందున, ఆమెను చంచలమైందిగా సభ్యులు భావించారు. గాంధీజీ ప్రసిద్ధ నోఖలీ యాత్ర ప్రారంభమైనప్పుడు, తక్కర్‌బాప్ప సందర్భంలో ఆమె చేరుకుంది.
స్వాతంత్ర్యం తరువాత, మాలతి చౌదరి, భారత రాజ్యాంగ పరిషత్ సభ్యురాలిగా, ఉత్కల్ ప్రదేశ్ కాంగ్రెస్ కమిటీ అధ్యక్షురాలిగా పనిచేసింది. విద్య, ముఖ్యంగా గ్రామీణ పునర్నిర్మాణంలో వయోజన విద్య పాత్రను నొక్కి చెప్పడానికి ఆమె ఉత్తమంగా ప్రయత్నించింది. 1951లో నబక్రుష్ణ చౌదరి ఒరిస్సా ముఖ్యమంత్రి అయినప్పుడు, ముఖ్యంగా షెడ్యూల్డ్ కులాలు, షెడ్యూల్డ్ తెగలకు చెందిన వారిలో లేనివారి దుస్థితిని ఆమె ఎత్తి చూపారు. చివరికి ఆమె రాజకీయాల్లో చేరకూడదని నిర్ణయించుకుంది. ఎందుకంటే గాంధీజీ, కాంగ్రెస్ కార్యకర్తలందరూ రాజకీయాల్లో చేరాల్సిన అవసరం లేదని సలహా ఇచ్చారు. కానీ ప్రజల కోసం సేవ చేయడమే లక్ష్యంగా పనిచేశారు.
అంగుల్ సమీపంలోని బాజిరాత్ ఛత్రవులు, ఉత్కల్ నవజీవన్ మండలం, చంపాటి ముండాలోని పోస్ట్‌బేసిక్ స్కూల్ స్థాపించబడిన తర్వాత ఎదుర్కొనే సామర్థ్యం గల వ్యక్తి ఆమె ప్రయత్నాలను తగ్గించలేదు. ఆమె ఆచార్య వినోబా భావే భూదాన్ ఉద్యమంలో చేరింది. ఎమర్జెన్సీ సమయంలో ఆమె ప్రజా వ్యతిరేక విధానం, ప్రభుత్వం అవలంబించే అణచివేత చర్యలకు వ్యతిరేకంగా తన స్వరాన్ని పెంచి, జైలు పాలైంది.మాలతి చౌదరి ఒక సంఘటన జీవితాన్ని గడిపింది. తొంభై మూడు సంవత్సరాల వయస్సులో ఆమె మరణించారు.
వెలుపలి లంకెలు
వర్గం:గాంధేయవాదులు వర్గం:1998 మరణాలు వర్గం:1904 జననాలు వర్గం:బీహార్ స్వాతంత్ర్య సమర యోధులు వర్గం:భారత మహిళా స్వాతంత్ర్య సమర యోధులు
పెదబ్రహ్మదేవం రైల్వే స్టేషను
పెదబ్రహ్మదేవం రైల్వే స్టేషను  ఆంధ్ర ప్రదేశ్ తూర్పు గోదావరి జిల్లా లోని పెదబ్రహ్మదేవం గ్రామంలో ఉన్న ఒక రైల్వే స్టేషను. ఇది విజయవాడ-చెన్నై రైలు మార్గములో ఉంది. ఇది భారతీయ రైల్వేలు లోని దక్షిణ మధ్య రైల్వే జోన్ లోని విజయవాడ రైల్వే డివిజను ద్వారా నిర్వహించబడుతుంది. ఈ స్టేషన్లో ప్రతిరోజు 6 రైళ్ళు నడుస్తాయి.
చరిత్ర
1893, 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు), విజయవాడ, కటక్‌ల మధ్య ట్రాఫిక్ కొరకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) 1901 లో మద్రాస్ రైల్వే తీసుకుంది.
బయటి లింకులు
వర్గం:తూర్పు గోదావరి జిల్లా రైల్వే స్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
బిగ్ బాస్ తెలుగు 5
బిగ్ బాస్ తెలుగు 5 అనేది ఒక తెలుగు రియాలిటీ షో. స్టార్ మా ప్రసారం చేస్తున్న బిగ్ బాస్ తెలుగు కార్యక్రమంలో ఇది 5వ సీజన్. 2021, సెప్టెంబరు 5న సాయంత్రం 6 గంటలకు ప్రారంభమైంది. ఈ షోకు నాగార్జున హస్ట్గా వ్యవహరిస్తాడు.బిగ్‌బాస్ షో 5 సెప్టెంబర్ 2021 తర్వాత, సోమవారం నుంచి శుక్రవారం వరకు రాత్రి 10.00 గంటలకు స్టార్ మా లో ప్రసారం కానుంది. అలాగే శని, ఆదివారాలు ఈ షో రాత్రి 9 గంటలకు ప్రసారం కానుంది. ఐదో సీజన్‌ను 2021 జూన్‌ నెలలో నిర్వహించాలని నిర్వాహకులు భావించిన కరోనా మహమ్మారి కారణంగా వాయిదా పడి 5 సెప్టెంబర్ 2021న ప్రారంభమైంది. బిగ్బాస్ 5వ సీజన్ లో మొత్తం 70 కెమెరాలు ఏర్పాటు చేశారు. వీజే సన్నీబిగ్ బాస్ 5 సీజన్ విజేతగా నిలిచాడు.
మూలాలు
వర్గం:బిగ్ బాస్ తెలుగు వర్గం:టెలివిజన్ కార్యక్రమాలు
దియల్‌పుర్
భౌగోళికం, జనాభా
Dialpur (295) అన్నది అమృత్‌సర్ జిల్లాకు చెందిన Amritsar -I తాలూకాలోని గ్రామం, ఇది 2011 జనగణన ప్రకారం 424 ఇళ్లతో మొత్తం 2608 జనాభాతో 150 హెక్టార్లలో విస్తరించి ఉంది. సమీప పట్టణమైన Majitha అన్నది 5 కి.మీ. దూరంలో ఉంది. గ్రామంలో మగవారి సంఖ్య 1366, ఆడవారి సంఖ్య 1242గా ఉంది. షెడ్యూల్డ్ కులాల సంఖ్య 2557 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37479.
విద్యా సౌకర్యాలు
గ్రామంలో 1 ప్రభుత్వ బాలబడులుఉంది గ్రామంలో 1 ప్రభుత్వ ప్రాథమిక పాఠశాలఉంది సమీపమాధ్యమిక పాఠశాలలు (Jalalpura) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Jalalpura) గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Sham nagar) గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Jethuwal) గ్రామానికి 5 నుంచి 10 కిలోమీటర్ల లోపే ఉంది. సమీపపాలీటెక్నిక్ లు (Begewal) గ్రామానికి 5 నుంచి 10 కిలోమీటర్ల లోపే ఉంది. సమీపవృత్తివిద్యా శిక్షణ పాఠశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలు గ్రామానికి 10 కిలోమీటర్ల కన్నా దూరంలో ఉంది సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపఆసుపత్రిగ్రామానికి 5 కిలోమీటర్ల లోపే ఉంది. సమీపపశు వైద్యశాలలుగ్రామానికి 5 నుంచి 10 కిలోమీటర్ల లోపే ఉంది. సమీపసంచార వైద్య శాలలుగ్రామానికి 5 నుంచి 10 కిలోమీటర్ల లోపే ఉంది. సమీపకుటుంబ సంక్షేమ కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడుఉంది
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో ఉంది మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో ఉంది చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం వస్తుంది. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసు గ్రామానికి 10 కిలోమీటర్ల కన్నా దూరంలో ఉంది గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లుగ్రామానికి 5 నుంచి 10 కిలోమీటర్ల లోపే ఉంది. ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారి గ్రామానికి 10 కిలోమీటర్ల కన్నా దూరంలో ఉంది. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవేగ్రామానికి 5 నుంచి 10 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.. గ్రామం ఇతర జిల్లా రోడ్డుతో అనుసంధానం కాలేదు.సమీపఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది..
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘంగ్రామంలో లేదు.సమీపవ్యవసాయ ఋణ సంఘంగ్రామానికి 5 నుంచి 10 కిలోమీటర్ల లోపే ఉంది. స్వయం సహాయక బృందంగ్రామంలో లేదు.సమీపస్వయం సహాయక బృందంగ్రామానికి 5 నుంచి 10 కిలోమీటర్ల లోపే ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంత గ్రామానికి 10 కిలోమీటర్ల కన్నా దూరంలో ఉంది వ్యవసాయ మార్కెటింగ్ సొసైటీగ్రామంలో లేదు.సమీపవ్యవసాయ మార్కెటింగ్ సొసైటీగ్రామానికి 5 నుంచి 10 కిలోమీటర్ల లోపే ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో ఉంది. జనన & మరణ రిజిస్ట్రేషన్ కార్యాలయంగ్రామంలో లేదు.సమీపజనన & మరణ రిజిస్ట్రేషన్ కార్యాలయం గ్రామానికి 10 కిలోమీటర్ల కన్నా దూరంలో ఉంది
విద్యుత్తు
16 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 22 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 16 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 17 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 16 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 19 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 16 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 15 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
Dialpur (295) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ
Dialpur (295) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Rice, Maize
మూలాలు
వర్గం:అమృత్ సర్ జిల్లా గ్రామాలు
సుజీత్
సుజీత్ ఒక సినీ దర్శకుడు, రచయిత. రన్ రాజా రన్, సాహో అతను దర్శకత్వం వహించిన సినిమాలు.
జీవిత విశేషాలు
సుజిత్ 1990 అక్టోబరు 25 న ఆంధ్ర ప్రదేశ్, అనంతపురంలో జన్మించాడు. ఆర్థికశాస్త్రంలో పట్టభద్రుడయ్యాడు.
సినీ ప్రస్థానం
సుజీత్ తొలిసారి రన్ రాజా రన్ చిత్రానికి దర్శకత్వం వహించాడు. ద్వారా 28 సంవత్సరాల వయసులో తెలుగు చిత్ర పరిశ్రమలో అడుగుపెట్టాడు. సినీ పరిశ్రమలో పనిచేయడానికి ముందు, చార్టర్డ్ అకౌంటెంట్ కావడానికి చదువుకోవడం ప్రారంభించాడు, కాని చివరికి చిత్రనిర్మాణంలో ఆమె అభిరుచిని కొనసాగించాడు.
మూలాలు
వర్గం:తెలుగు సినిమా దర్శకులు వర్గం:1990 జననాలు వర్గం:అనంతపురం జిల్లా సినిమా దర్శకులు
కార్పల్ టన్నెల్ సిండ్రోమ్
కార్పల్‌ టన్నెల్‌ సిండ్రోమ్‌ (ఆంగ్లం: Carpal Tunnel Syndrome) ఒక రకమైన న్యూరోపతి. న్యూరోపతిలో ఎన్నో రకాలుంటాయి. మధుమేహంతో వచ్చే న్యూరోపతిలో నరాల మీద పొరదెబ్బతినడంతో తిమ్మిర్లు, మంటలు లాంటివి కాళ్ళలో చేతుల్లో వస్తుంటాయి ఈ న్యూరోపతి నరాల రక్తనాళాలు దెబ్బతినడంతోనూ, నరాల మీద ఒత్తిడి తేవడంతోను కూడా రావచ్చు.
నరాల మీద ఒత్తిడి అంటే బయటి నుంచి కలగవచ్చు లేదా లోపల నుంచి కలగవచ్చు. ఎముకలు, కండరాల లాంటివి పైనుంచి ఒత్తిడి పెట్టడం వల్ల నరాల నొప్పి రావచ్చు. కార్పెల్‌ టన్నెల్‌ సిండ్రోమ్‌ మణికట్టు దగ్గర నుంచి అరచేతిలోకి వెళ్ళే నరం మీద ఒత్తిడి వల్ల బోటన వేలు చూపుడు వేలు, మధ్యవేలుతో బాటు ఉంగరం వేలులో సగభాగం తిమ్మిర్లెక్కిపోతుంటుంది. కారణం ఈ మూడున్నర వేళ్ళకి వెళ్లే నరం మీద మణికట్టు ప్రాంతంలో లోపలివైపు లోపలికి వెళ్ళే నరం మీద ఒత్తిడి పడుతుంది.
నెర్వ్‌ కండక్షన్‌ స్టడీతో ఈ ఇబ్బందిని పసిగట్ట వచ్చు. అరచేతిలోని మూడున్న ర వేళ్ళలో తిమ్మిర్లు వచ్చినప్పుడు మనకు అనుమానం రావాలి. అనుమానం రాగానే అలశ్యం చెయ్యకుండా ఆర్థో సర్జన్‌కి చూపించడం మంచిది. ఆడవాళ్ళలో ఈ సమస్య ఎక్కువగా కనిపింస్తుంది. ఎత్తున్న వాళ్ళలో ఇది వచ్చే అవకాశాలు తక్కువ. హార్మోన్‌ ఇంబ్యాలెన్స్‌ కూడా ఒక కారణం ధూమపానం చేసేవాళ్ళలో కూడా ఇదొచ్చే రిస్క్‌ ఎక్కువ. వంశ పారంపర్యంగానూ రావచ్చు, అధిక బరువున్న వాళ్ళలో కూడా ఎక్కువగా రావచ్చు. గర్భనిరోధ మాత్రల్ని నోటి ద్వారా తీసుకునే వాళ్ళలోనూ, గర్భం ధరించినప్పుడు కలిగే హార్మోన్‌ మార్పుల వల్లా కార్పల్‌ టన్నెల్‌ సిండ్రోమ్‌ వచ్చే రిస్క్‌ ఎక్కువ.
వ్యాధి లక్షణాలు
చేతులు మొద్దుబారడం టెంగింగ్‌ సెన్సేషన్‌తో రాత్రిళ్ళు నిద్ర నుంచి మెళుకువ వస్తుంది. రాత్రిళ్ళు చేతులు మొద్దుబారడంతో బాటు చేతుల్లో నొప్పి ఉంటుం ది. చేతుల్లోనే కాదు నొప్పి మణికట్టు దగ్గర కూడా రావచ్చు. చేయి కండరాలు దెబ్బతినడం వల్ల చేతిల్లోను మణికట్టు దగ్గర నీరసంగా ఉండవచ్చు. నిద్రపోతున్నప్పుడు చేతులు పడిపోయినట్టుంటాయి. చేతుల్లో పట్టుతగ్గుతుంది. బొటన వ్రేలు, చూపుడు వేలు, మధ్యవేలుతో బాటు ఉంగరం వేలులో సగంవరకు స్పర్శ జ్ఞానం తగ్గుతుంది. గ్లాసులు, పెన్ను, ఫోర్క్‌ లాంటివి చేతుల్లోంచి జారిపోతుంటాయి.
పరీక్షలు
నెర్వ్‌ కండక్షన్‌ స్టడి (Nerve Conduction Study) పరీక్ష చేయించాలి. నరాన్ని ఎలక్ట్రిసిటి ద్వారా ఉత్తేజపరిచినప్పుడు నెమ్మదిగా వెళ్తుంది. రక్త పరీక్షలు చేయాల్సి ఉంటుంది. థైరాయిడ్‌ హార్మోన్‌ పరీక్షలు, రక్తంలో గ్లూకోజ్‌ స్తాయిని చేప్పే పరీక్షలు ప్రోటీన్‌ ఎనాలసీస్‌ చేయించాలి. మణికట్టు చేతులకు ఎక్స్‌రేలు తీయించాల్సి రావచ్చు.
చికిత్స
మొదటిదశలో గుర్తిస్తే మందులు ఫిజియోథెరపీతో సరిచేయవచ్చు. అప్పటికీ తగ్గకపోతే మణికట్టు దగ్గర చిన్న శస్త్ర చికిత్సతో కార్పల్‌ టన్నెల్‌ ద్వారా అరిచేతి లోకి వేళ్ళలోకి వెళ్ళే నరం మీద ఒత్తిడి తగ్గించి, ఈ ఇబ్బందిని సరిచేయవచ్చు,
బయటి లింకులు
వర్గం:వ్యాధులు వర్గం:సిండ్రోములు
పల్లవి ఛటర్జీ
జననం
పల్లవి 1965, అక్టోబరు 30న పశ్చిమ బెంగాల్ లోని కలకత్తా లో జన్మించింది. పల్లవి తండ్రి బిస్వజిత్ ఛటర్జీ కూడా నటుడిగా సినిమాలలో నటించాడు.
సినిమారంగం
1986లో బెంగాలీ టీవీ సిరీస్‌తో తన నటనను ప్రారంభించింది. 1989లో సుజిత్ గుహ తీసిన అమర్ ప్రేమ్ సినిమాలో తొలిసారిగా నటించింది. ఈ సినిమాలో పల్లవి సోదరుడు ప్రోసెన్‌జిత్ ఛటర్జీ, జుహీ చావ్లా జంటగా నటించారు. 1990లో వినోద్ తల్వార్ తీసిన తేరీ తలాష్ మే సినిమాతో బాలీవుడ్‌లోకి అడుగుపెట్టింది.
బయటి లింకులు
వర్గం:భారతీయ సినిమా నటీమణులు వర్గం:బెంగాలీ సినిమా నటీమణులు వర్గం:జీవిస్తున్న ప్రజలు వర్గం:1970 జననాలు
సర్వోత్తమ గ్రంథాలయం
thumb|265x265px|ఆంధ్రప్రదేశ్ గ్రంథాలయ సంఘం, శాఖా గ్రంథాలయ సంఘం, సర్వోత్తమ భవనం విజయవాడ సర్వోత్తమ గ్రంథాలయం విజయవాడలో కల ఒక పురాతన గ్రంథాలయం. సర్వోత్తమ భవన్ అనే దానిలో కల ఈ గ్రంథాలయం విజయవాడ పట్టణానికి తూర్పున మచిలీపట్టణం మార్గంలో ఈనాడు ఆఫీసు ఎదురుగా ఉంది. విషయ సూచిక
గ్రంథాలయ నిర్మాణ విశేషాలు
ఆంధ్రప్రదేశ్ గ్రంథాలయ సంఘానికి అనుబంధంగా 1946 వ సంవత్సరంలో ఆంధ్రగ్రంథాలయ ట్రస్టును ఏర్పాటు చేశారు. దీని స్థాపకులు పటమట వాస్తవ్యులు కీ.శే. శ్రీ కొమ్మా సీతారామయ్యగారు. వీరు సంఘమునకు స్థలం సేకరించడమే కాక స్థిర నివాసం ఏర్పాటుకు కూడా తోడ్పడ్డారు.
ట్రస్టు కార్యకలాపాలలో గ్రంథాలయ భవనముల నిర్మాణం, గ్రంథప్రచురణ, గ్రంథాలయ పుస్తకశాల నిర్వహణము ప్రధానమైనవి. ట్రస్టు ప్రచురించిన గ్రంథాలలో ప్రధానమైనవి శ్రీ గోటేటి జోగిరాజు గారి వ్యవసాయ విజ్ఞాన సంపుటములు, గాడిచెర్ల వారి వయోజన విద్యకు సంబంధించినవి. జోగిరాజుగారి గ్రామ సేవాగ్రంథమాలలోని 20 పుస్తకములతో పాటు పండ్ల దినుసుల నిల్వ చేయుట, వ్యవసాయ శాస్త్ర ప్రథమ పాఠములు, పాడిపరిశ్రమ, కోళ్ళ పెంపకంతో కలుపుకుని 19 సంవత్సరానికి 41 పుస్తకాలు ప్రచురించింది ఆంధ్ర గ్రంథాలయ ట్రస్టు. వీటితోపాటు హరిసర్వోత్తమరావుగారి శ్రీరామ చరిత్రము, సర్వోత్తమ అక్షరాభ్యాస పటములను ప్రచురించింది. ట్రస్టు పక్షాన సర్వోత్తమ భవనం, పైన బాపూజీ మందిరంతోపాటు, కార్యకర్తల నివాసానికి జోగిరాజు భవనం, రామినేని అచ్యుతరావు సదనాలను నిర్మించారు.
సంఘం స్థాపించి ఎంతో కాలమైనా, 1938 వ సంవత్సరం నాటికి దీనికి స్వంత భవనంగాని, స్థలంగాని లేవు. పటమటలంక వాస్తవ్యలు శ్రీ కొమ్మా సీతారామయ్యగారు ఈ లోటును పూరించారు.1939లో సంఘం క్రింద ఒక ఎకరం స్థలం ఖరీదు చేశారు. అలాగే గాడిచెర్ల హరిసర్వోత్తమరావుగారి షష్టిపూర్తి ఉత్సవాలను ముందుగా తామే నిర్వహించి వారికి కానుకగా నగదు సమర్పించి, మరికొన్ని తావులలో కూడా ఈ ఉత్సవాలను ఏర్పాటు చేసి ఆ రకంగా లభ్యమయిన మొత్తాన్ని భవన నిర్మాణానికి వినియోగించారు. ఇంకా దాతల నుండి విరాళాలను సేకరించి, చేతి సొమ్ము కొంత వెచ్చించి రూ. 25 వేలతో సర్వోత్తమ భవనాన్ని ఆంధ్రప్రదేశ్ గ్రంథాలయ సంఘానికి ఎర్పాటు చేశారు.
మూలాలు, వనరులు
వర్గం:తెలుగు గ్రంథాలయం
హితకారిణి
300px|right|thumb|హితకారిణీ శతజయంత్యుత్సవ ప్రత్యేక సంచిక ముఖచిత్రం హితకారిణి సంఘసంస్కర్త కందుకూరి వీరేశలింగం పంతులు సమాజ సేవ కొరకుస్థాపించిన సంస్థ.
లక్ష్యాలు
ఈ సంస్థ యొక్క లక్ష్యం క్రింది మార్గాలను, మార్గాల ద్వారా విద్య, దాతృత్వ, ఇతర ఉపయోగకరమైన పనిని కొనసాగించడం.
అప్పటి కమిటీ సభ్యులు
సభ్యులు:
విద్యాసంస్థలు
రాజమహేంద్రవరంలో హితకారిణీ సంస్థ పేరుతో కందుకూరి వీరేశలింగం పంతులు ఎస్‌కెవిటి డిగ్రీ కాలేజీ, ఎస్‌కెవిటి ఇంగ్లీషు మీడియం హైస్కూలు, ఎస్‌కెవిటి జూనియర్ కాలేజి, ఎస్‌ఆర్‌కెఆర్ మహిళా కాలేజి, ఎలిమెంటరీ పాఠశాలలను ఏర్పాటు చేశారు. ఈ సంస్థలన్నీ 1972-74 మధ్యలో దేవాదాయ శాఖ అధీనంలోకి వెళ్లాయి. దీంతో ఈ సంస్థల ద్వారా వచ్చే ఆదాయం కాస్తా దేవాదాయ శాఖ సిబ్బంది జీతాలకు వెచ్చిస్తున్నారు.
ఆంధ్రకవుల చరిత్ర సంస్కరణ
ఆనాటి హితకారిణీ సమాజమునకు అధ్యక్షులు మధురకవి నాళం కృష్ణారావు కార్యదర్శి దంగేటి నారాయణస్వామి, నాళము కృష్ణారావు ఆధ్యక్షతను 1950 అక్టోబరు 30న జరిగిన హితకారిణీ సమాజ కార్యనిర్వాహక వర్గ ప్రత్యేకసభలో ఈ క్రింది తీర్మాన మామోదింపబడినది. "ఆంధ్ర కవుల చరిత్రము సవరణలో అత్యవసరమని తోచిన సవరణలు, మార్పులు, చేర్పులు, ఈ వగైరా మార్పులు చేర్చుట లేక ఫుట్ నోట్సు లో చేర్చుట, అనే మొదలగు సూచనలన్నియు శ్రీ మల్లంపల్లి సోమశేఖర శర్మగారికే వదలివేయుటకు తీర్మానింపబడినది. అతి ముఖ్యమని తోచిన చోట్ల మార్పులుచేస్తూ వీరేశలింగంగారి ప్రత్యేకతకు భంగం రానివ్వరని కమిటీవారు విశ్వసించుచున్నారు."
ఆ తీర్మానము ననుసరించి మల్లంపల్లి సోమశేఖరశర్మ గారు ఆంధ్రకవుల చరిత్రను సమగ్రంగా పరిశీలించి పరిష్కరించి హితకారిణీ సమాజం వారికి ఆందచేశారు.
మల్లంపల్లి సోమశేఖర శర్మగారిని ఆ బృహత్కార్యం నిర్వర్తించినందులకు - హితకారిణీ సమాజం 500 రూపాయలు పారితోషికమిచ్చి ఘనంగా సన్మానించింది.
బయటి లంకెలు
వర్గం:ధార్మిక సంస్థలు వర్గం:ప్రచురణ సంస్థలు
రేస్ (2013 సినిమా)
రేస్ 2013, మార్చి 1న విడుదలైన తెలుగు చలనచిత్రం. రమేష్ రాపర్తి దర్శకత్వం వహించిన ఈ చిత్రంలో విక్రమ్, కార్తీక్, భరత్ కిషోర్, దిశా పాండే, నికితా నారయణ్ నటించగా, వివేక్ సాగర్ & సంజయ్ సంగీతం అందించారు.
కథా నేపథ్యం
చైతన్య (కార్తీక్), సిద్దార్థ్ (భరత్ కిషోర్), అభిరామ్ (విక్రమ్) ముగ్గురూ చిన్ననాటి నుంచి మంచి స్నేహితులు. చైతన్యకు డబ్బు ఇష్టం, సిద్ధార్థ్ కు అమ్మాయిలంటే ఇష్టం. ఇలా ఉండగా  చైతన్య కు అంజలి (నిఖితా నారాయణ్) పరిచయమై ప్రేమగా మారుతుంది. అంజలికి డబ్బు లేదని తెలుసుకున్న చైతన్యకు, డబ్బున్న అమ్మాయి నేహతో పెళ్లి నిశ్చయమవుతుంది. బ్యాచిలర్ పార్టీకోసం స్నేహితులు ముగ్గురూ బ్యాంకాక్ వెళ్తారు. ఒకరోజు ముగ్గురు పార్టీకి వెళ్ళి తిరిగి వస్తుండగా బ్యాంకాక్ పెద్ద డాన్ మైఖేల్ తమ్ముడు రాబర్ట్ కి యాక్సిడెంట్ అవుతుంది. దాంతో వాటి జీవితం మలుపుతిరుగుతుంది. తరువాత ఆర్తి (దిశా పాండే) తెలుగమ్మాయిలా వచ్చి ఈ ముగ్గురితో స్నేహం చేస్తుంది. అభిరామ్ – ఆర్తి ప్రేమించుకుంటారు. ట్రిప్ అయిపోయి ముగ్గురు భారతదేశానికి బయలుదేరాల్సిన సమయంలో చైతన్య – అంజలి కిడ్నాప్ అవుతారు. వాళ్ళని ఎవరు ఎందుకు కిడ్నాప్ చేసారు, యాక్సిడెంట్ జరిగిన రోజు ఏం జరిగింది, చైతన్య – అంజలి కిడ్నాపర్స్ నుంచి ప్రాణాలతో బయట పడ్డారా, లేదా అన్నది మిగతా కథ.
సూర్యకళ
right|frame|ఎంజీఆర్ తో సూర్యకళ సూర్యకళ పాతతరం చలన చిత్ర నటీమణులలో ఒకరు. రామిరెడ్డి, సుభద్రల దంపతులకు కాకినాడలో జన్మించారు. బాల్యం నుంచే భరతనాట్యంలో శిక్షణ పొందారు. సినీరంగంపై ఆసక్తితో చెన్నై చేరుకున్న సూర్యకళ ‘నా చెల్లెలు’ చిత్రంతో నటిగా రంగప్రవేశం చేశారు. తెలుగుతో పాటు తమిళం, కన్నడం, మలయాళం, హిందీ తదితర భాషల్లోనూ నటిగా మంచి గుర్తింపు పొందారామె. ఏయన్నార్, అంజలీ దేవి నటించిన ‘సువర్ణ సుందరి’ చిత్రంలో ప్రతినాయకి ఛాయలున్న పాత్రలో నటించారు. ‘బాల నాగమ్మ’లో ముఖ్య పాత్ర పోషించి మంచిపేరు తెచ్చుకున్నారు. తమిళంలో శివాజీగణేశన్ నటించిన ‘అందనాళ్’ చిత్రంలో ప్రముఖ పాత్ర పోషించారు. సూర్యకళ మొత్తం 500 చిత్రాలకు పైగా నటించారు
సూర్యకళ తమిళ చిత్రం అన్బు ఎంగేతో తారాపథంలోకి వచ్చింది. కె.బాలాజీ, పండరీ బాయి, దేవిక, ఎస్.ఎస్.రాజేంద్రన్ నటించిన ఈ సినిమాలో సూర్యకళపై చిత్రించిన మిన్నల్ పూచ్చి జాకెట్ అన్న పాట ప్రసిద్ధి చెందింది. అయితే సూర్యకళ సినీరంగంలో అగ్రస్థాయికి చేరుకోలేక పోయింది. ఆ తరువాత కనుమరుగై చిన్నాచితకా వేషాలు వేసింది.
మరణం
ప్రస్తుతం ఈవిడ చెన్నై నుంగంబాక్కంలోని వల్లువర్‌కోట్టం కాలనీలో నివసిస్తున్నారు. ఆమె భర్త సెల్వరాజ్ పదేళ్ల క్రితమే మరణించారు. వీరికి పద్మశ్రీ అనే కూతురు ఉన్నారు. గత కొంతకాలంగా అనారోగ్యంతో బాధ పడుతున్న కె.సూర్యకళ (72) 2014, జూన్ 30 సోమవారం రాత్రి పది గంటల ప్రాంతంలో కన్నుమూశారు.
మూలాలు
వర్గం:తెలుగు సినిమా నటీమణులు
జాతీయ రహదారి 65 (భారతదేశం)
జాతీయ రహదారి 65 (ఆంగ్లం: National Highway 65) (పాత సంఖ్య:జాతీయ రహదారి 9) భారతదేశంలోని ప్రధానమైన రహదారి. ఇది మహారాష్ట్రలోని పూణే పట్టణాన్ని, ఆంధ్ర ప్రదేశ్లోని మచిలీపట్నం పట్టణాన్ని కలుపుతుంది. ఈ రహదారి సంఖ్య జాతీయ రహదారి 9 నుండి 65 గా మార్చబడింది.
దారి
ఈ రహదారి మహారాష్ట్రలో 336 కి.మీ., కర్ణాటకలో 75 కి.మీ. ఆంధ్ర ప్రదేశ్ లో 430 కి.మీ. కలిపి మొత్తం సుమారు 841 కిలోమీటర్లు పొడవు ఉంటుంది.
మూలాలు
వర్గం:జాతీయ రహదారులు
నిర్లక్ష్యం చేయబడిన ఉష్ణమండల వ్యాధులు
నిర్లక్ష్యం చేయబడిన ఉష్ణమండల వ్యాధులు ఆఫ్రికా, ఆసియా, అమెరికా వంటి దేశాలలోని అభివృద్ధి చెందుతున్న ప్రాంతాలలో తక్కువ ఆదాయం కలిగిన ప్రజల్లో వచ్చే సాధారణమైన ఉష్ణమండల అంటువ్యాధులు. వైరస్ లు, బ్యాక్టీరియా, ప్రోటోజోవా, హెల్మిన్త్ వంటి వివిధ రకాల వ్యాధికారక కారకాల వల్ల ఈ వ్యాధులు సంభవిస్తాయి. ఈ వ్యాధులు పెద్ద మూడు అంటు వ్యాధులైన ఎయిడ్స్, క్షయ, మలేరియా ల కంటే భిన్నంగా ఉంటాయి, వీటికి సాధారణంగా ఎక్కువ చికిత్స, పరీక్షలు అవసరం. ఉప-సహారా ఆఫ్రికాలో ఈ వ్యాధుల ప్రభావం మలేరియా, క్షయవ్యాధితో పోల్చబడుతుంది. ఈ వ్యాధులు ఒక్కోసారి ప్రాణాంతకం కూడా కావచ్చు.
కొన్ని సందర్భాల్లో వీటి చికిత్సలు చవకగా ఉంటాయి. ఉదాహరణకు, స్కిస్టోసోమియాసిస్ చికిత్స సంబంథించి ప్రతి సంవత్సరానికి ప్రతి బిడ్డకు 0.20. డాలర్లు ఖర్చు అవుతుంది. 2010లో అంచనా వేసిన ప్రకారం నిర్లక్ష్యం చేయబడిన వ్యాధుల నియంత్రణకు వచ్చే ఐదు నుండి ఏడు సంవత్సరాలలో 2 బిలియన్ అమెరికన్ డాలర్లు, 3 బిలియన్ డాలర్ల నిధులు అవసరమని తేలింది. కొన్ని ఔషధ కంపెనీలు అవసరమైనన్ని ఔషధ చికిత్సలను అందించడానికి సిద్ధంగా ఉడడంతోపాటు, అవి అందించిన మాస్ డ్రగ్ అడ్మినిస్ట్రేషన్ (ఉదాహరణకు, మాస్ డైవర్మింగ్) అనేక దేశాలలో విజయవంతంగా నిర్వహించబడింది. అభివృద్ధి చెందిన దేశాలలో ఈ వ్యాధుల నివారణ చర్యలు తరచుగా అందుబాటులో ఉంటాయి. కానీ పేద ప్రాంతాలలో అందుబాటులో లేవు.
ఈ వ్యాధులు అభివృద్ధి చెందిన దేశాలలోని పేదలపై అత్యంత ప్రభావితం చేస్తాయి. రోజుకు రెండు డాలర్ల కన్నా తక్కువ ఆదాయంతో జీవిస్తున్న 1.46 మిలియన్ల (2.8 మిలియన్ల పిల్లలతో సహా) కుటుంబాలు యునైటెడ్ స్టేట్స్ లో ఉన్నాయి. ఇలాంటి దేశాలలో ఈ వ్యాధులు తరచుగా ఇతర ప్రజారోగ్య సమస్యల వల్ల బయటికి రావడంలేదు. అభివృద్ధి చెందుతున్న దేశాల, అభివృద్ధి చెందిన దేశ జనాభాలో ఇలాంటి సమస్యలు చాలా ఉన్నాయి. పేదరికం, తగినంత గృహాలు లేకపోవడం దీనికి కారణం కావచ్చు.
ప్రపంచ ఆరోగ్య సంస్థ 20 రకాల నిర్లక్ష్యం చేయబడిన ఉష్ణమండల వ్యాధులను గుర్తించి వాటికి ప్రాధాన్యత ఇస్తుంది. ఇతర సంస్థలు ఈ వ్యాధులను భిన్నంగా నిర్వచించాయి. 2017లో క్రోమోబ్లాస్టోమైకోసిస్ - డీప్ మైకోసెస్, గజ్జి, ఇతర ఎక్టోపరాసైట్స్, పాముకాటు ఎనోనోమేషన్ వంటివి జాబితాలో చేర్చబడ్డాయి. 149 దేశాలలో ఈ వ్యాధులు సాధారణంగా ఉండడమేకాకుండా, 500 మిలియన్లకు పైగా పిల్లలతో సహా 1.4 బిలియన్లకు పైగా ప్రజలను ప్రభావితం చేస్తున్నాయి. వీటిద్వారా అభివృద్ధి చెందుతున్న ఆర్థిక వ్యవస్థలకు ప్రతి సంవత్సరం బిలియన్ డాలర్లు ఖర్చు అవుతుంది. 1990లో 204,000 మరణాలు, 2013లో 1,42,000 మరణాలు సంభవించాయి. ఈ 20 వ్యాధులలో 2015 నాటికి డ్రాకున్క్యులియాసిస్ (గినియా-వార్మ్ డిసీజ్), 2020 నాటికి యావ్స్ అనే రెండు వ్యాధులను నిర్మూలన చేయాలని... 2020 నాటికి బ్లైండింగ్ ట్రాకోమా, హ్యూమన్ ఆఫ్రికన్ ట్రిపనోసోమియాసిస్, లెప్రసీ, శోషరస ఫైలేరియాసిస్ అనే నాలుగు వ్యాధులను రూపు మాపాలని లక్ష్యంగా పెట్టుకుంది.
వ్యాధుల జాబితా
ప్రపంచ ఆరోగ్య సంస్థ, వ్యాధి నియంత్రణ, నివారణ కేంద్రాలు, అంటు వ్యాధి నిపుణులలో నిర్లక్ష్యం చేయబడిన ఉష్ణమండల వ్యాధుల వర్గీకరణపై చర్చ జరుగుతోంది. నిర్లక్ష్యం చేయబడిన ఉష్ణమండల వ్యాధుల పరిశోధకుడైన ఫీసీ... అస్కారియాసిస్, బురులి అల్సర్, చాగాస్ వ్యాధి, డ్రాకున్క్యులియాసిస్, హుక్వార్మ్ ఇన్ఫెక్షన్, హ్యూమన్ ఆఫ్రికన్ ట్రిపనోసోమియాసిస్, లీష్మానియాసిస్, కుష్టు వ్యాధి, శోషరస ఫైలేరియాసిస్, ఒంకోసెర్సియాసిస్, ట్రిస్టోసోమియాసిస్ వంటి 13 రకాల వ్యాధులను నిర్లక్ష్యం చేసిన ఉష్ణమండల వ్యాధులుగా పేర్కొన్నాడు. పైన చెప్పిన వాటిల్లో హుక్వార్మ్ మినహాయించి మిగిలినవన్ని నిర్లక్ష్యం చేసిన ఉష్ణమండల వ్యాధులే అని ఫెన్విక్ పేర్కొన్నాడు.
ఈ వ్యాధులు నాలుగు వేర్వేరు తరగతుల వ్యాధికారక కారకాల నుండి సంభవిస్తాయి: (i) ప్రోటోజోవా (చాగాస్ వ్యాధి, మానవ ఆఫ్రికన్ ట్రిపనోసోమియాసిస్, లీష్మానియాసెస్); (ii) బ్యాక్టీరియా (బురులి అల్సర్, కుష్టు వ్యాధి, ట్రాకోమా, యావ్స్); (iii) హెల్మిన్త్స్ లేదా మెటాజోవాన్ పురుగులు (సిస్టిసర్కోసిస్, డ్రాకున్క్యులియాసిస్, ఎచినోకోకోసిస్, ఫుడ్‌బోర్న్ ట్రెమాటోడియాస్, శోషరస ఫైలేరియాసిస్, ఒంకోసెర్సియాసిస్, స్కిస్టోసోమియాసిస్, మట్టి-వ్యాప్తి చెందే హెల్మిన్థియాసిస్); (iv) వైరస్ (డెంగ్యూ, చికున్‌గున్యా, రాబిస్).
మూలాలు
వర్గం:వ్యాధులు
ప్రియదర్శిని గోవింద్
ప్రియదర్శిని గోవింద్ భరతనాట్య కళాకారిణి.